gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5835, del 26-08-2008 (2008/8758)

Informació pública del compte de liquidació definitiva del Projecte de Reparcel·lació de la Unitat de Execució Mediterrània Número 1 d'Almassora.
-------------------------------------------------------------------------------------------------------------------------------------------------

### Dades del document

Número de DOGV
:   5835

Data del DOGV
:   26-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/8758


Data del document
:   19-06-2008

Organisme emissor
:   Ajuntament d'Almassora

Tipus de document
:   Informació Pública

Descriptors 

:   * Almassora
    * pla d'urbanisme
    * administració local

Informació pública del compte de liquidació definitiva del Projecte de Reparcel·lació de la Unitat de Execució Mediterrània Número 1 d'Almassora. [2008/8758]  
Mitjançant un acord adoptat per la Junta de Govern Local, en la sessió celebrada el 12 de maig de 2008, es va acordar sotmetre a informació pública el compte de liquidació definitiva de les quotes d'urbanització de la unitat d'execució Mediterrània número 1 d'Almassora.  
D'acord amb allò que estableix la disposició transitòria tercera del Decret 67/2006, de 12 de maig, del Consell de la Generalitat Valenciana, que aprova el Reglament d'Ordenació i Gestió Territorial i Urbanística, i allò que disposen els articles 69 en relació amb el 46 de la Llei 6/1994, Urbanística Valenciana, i l'article 129 del Reial Decret 3288/1978, que aprova el Reglament de Gestió Urbanística, se sotmet a informació pública pel termini de 20 dies hàbils l'indicat compte de liquidació definitiva, comptadors des de la publicació d'aquest anunci en el Diari Oficial de la Comunitat Valenciana, i s'informa a les persones i a les entitats interessades que durant aquest període podran formular davant d'aquest Ajuntament les al·legacions que es consideren convenients.  
El compte de liquidació definitiva es podrà consultar en la Secció d'Urbanisme del Ajuntament d'Almassora, en dies hàbils i en horari de 09.00 a 14.00 hores.  
Almassora, 19 de juny de 2008.- L'alcalde accidental: Luis Martínez Fuentes.
Diari Oficial de la Generalitat Valenciana


Sumari del DOGV 5876, del 22-10-2008 (2008/12807)

Adjudicació de l'expedient ATRD 358/08. Assistència Tècnica Redacció i Direcció d'Obra.
---------------------------------------------------------------------------------------

### Dades del document

Número de DOGV
:   5876

Data del DOGV
:   22-10-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/12414


Data del document
:   06-10-2008

Organisme emissor
:   Construccions i Infraestructures Educatives de la Generalitat Valenciana, SA (CIEGSA)

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació de l'expedient ATRD 358/08. Assistència Tècnica Redacció i Direcció d'Obra. [2008/12544]  
1. Entitat adjudicadora  
a) Organisme: Construccions i Infraestructures Educatives de la Generalitat Valenciana, SA. (CIEGSA).  
b) Dependència que tramita l'expedient: CIEGSA.  
c) Número d'Expedient: ATRD 358/08  
2. Objecte del contracte  
a) Descripció de l'objecte: Redacció de Projecte Bàsic i d'Execució, Redacció de Projectes d'Instal·lacions i Estudi de Seguretat i Salut, Direcció d'Obra, Direcció d'Execució d'Obra, Direcció Projectes d'Instal·lacions i Coordinació de Seguretat i Salut, Certificació, Liquidació i Recepció, relatiu a centre docent.  
b) Diari oficial i data de publicació de l'anunci de licitació: publicat en el Diari Oficial de la Comunitat Valenciana número 5.697, de 6 de febrer de 2008.  
3. Tramitació, procediment i forma d'adjudicació.  
a) Tramitació: ordinària.  
b) Procediment: obert.  
c) Forma d'adjudicació: concurs.  
4. Pressupost de licitació.  
a) Import total, IVA inclòs:   
Expedient: ATRD 358/61 759.373,67 €  
CP VIRREI POVEDA a Petrer (Alacant)  
5. Adjudicació  
a) Data: 6 d'octubre de 2008  
b) Adjudicatari i pressupost d'adjudicació, IVA inclòs.  
Adjudicatari: Jorge Bosch Abarca  
Pressupost d'adjudicació: 288.493,81 €  
València, 6 d'octubre de 2008.- El conseller delegat de CIEGSA: José Luis López Guardiola.
Diari Oficial de la Generalitat Valenciana


Sumari del DOGV 5769, del 23-05-2008 (2008/6358)

Informació pública de la reactivació de la cooperativa i adaptació dels estatuts socials.
-----------------------------------------------------------------------------------------

### Dades del document

Número de DOGV
:   5769

Data del DOGV
:   23-05-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/6358


Data del document
:   15-05-2008

Organisme emissor
:   Galipico, COOP V.

Tipus de document
:   Informació Pública

Informació pública de la reactivació de la cooperativa i adaptació dels estatuts socials. [2008/6358]  
De conformitat amb l'article 82.2 de la Llei 8/2003, de 24 de març, de Cooperatives de la Comunitat Valenciana, en Assemblea General universal, de data 30 d'abril de 2008, s'adoptaren, d'entre altres i per unanimitat, els següents acords:  
I. Reactivar la cooperativa.  
II. Adaptar els actuals estatuts socials a la Llei 8/2003, de 24 de març, de Cooperatives de la Comunitat Valenciana.  
III. Ratificar totes les actuacions dels membres del Consell Rector i del conseller delegat.  
IV. Nomenar nous membres del Consell Rector.  
La Vila Joiosa, 15 de maig de 2008.- El secretari del Consell Rector: Gaspar Picó Adsuar.
Diari Oficial de la Generalitat Valenciana


Sumari del DOGV 5909, del 09-12-2008 (2008/14255)

Notificació a Nicolás Rios. Expedient número V-DAFT-140/2008.
-------------------------------------------------------------

### Dades del document

Número de DOGV
:   5909

Data del DOGV
:   09-12-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/14158


Data del document
:   24-11-2008

Organisme emissor
:   Institut Valencià d'Habitatge, SA

Tipus de document
:   Edicte

Notificació a Nicolás Rios. Expedient número V-DAFT-140/2008. [2008/14513]  
En compliment d'allò que s'ha disposat en els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica a les persones interessades que es relacionen, la providència i plec de càrrecs del desnonament administratiu per ocupació de la vivenda sense títol per a això.  
Les persones interessades, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA, a l'avinguda de la Plata, núm. 50, baix, de València, en horari de 09.00 a 14.00 hores, de dilluns a divendres, excepte festius, disposant d'un termini, a tal fi, de 30 dies.  
D'acord amb el que preveu l'article 13.2 del Reial Decret 1.398/1993, de 4 d'agost, en cas de no efectuar al·legacions sobre el contingut del present plec de càrrecs, este es considerarà proposta de resolució a la directora general d'Habitatge i Projectes Urbans perquè dicte resolució.  
Expedient: V-DAFT-140/2008  
Ocupant: Nicolás Rios  
Codi de l'immoble: 2118670878  
Adreça: Palma, núm. 4, porta 2  
Localitat: Gandia   
Data del plec de càrrecs: 17.11.2008   
València, 24 de novembre de 2008.- El cap d'Administració del Centre de Gestió d'Habitatge Públic de l'Institut Valencià d'Habitatge, SA: Fernando Maldonado Pla.
Diari Oficial de la Generalitat Valenciana


Sumari del DOGV 5831, del 20-08-2008 (2008/10745)

Adjudicació número 347/2008. Subministrament del material necessari per a la realització del control de la teràpia anticoagulant oral per al Laboratori d'Hematologia de l'Hospital Clínic Universitari de València.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5831

Data del DOGV
:   20-08-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/10011


Data del document
:   06-08-2008

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * material mèdic-quirúrgic
    * contracte de subministraments
    * licitació
    * adjudicació de contracte administratiu

Adjudicació número 347/2008. Subministrament del material necessari per a la realització del control de la teràpia anticoagulant oral per al Laboratori d'Hematologia de l'Hospital Clínic Universitari de València. [2008/10648]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Departament de Salut 05. València - Clínic. avinguda Blasco Ibáñez, 17, 46300 - València. Telèfon 31 410 21 65, fax 96 386 26 71.  
c) Número d'expedient: 347/2008.  
2. Objecte del contracte  
a) Tipus de contracte: contracte de subministraments.  
b) Descripció de l'objecte: subministrament del material necessari per a la realització del control de la teràpia anticoagulant oral per al Laboratori d'Hematologia de l'Hospital Clínic Universitari de València.  
c) Lots: --  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 5.746 de 21 d'abril de 2008, BOE núm. 103 de 29 d'abril de 2008 i DOUE núm. S-77 de 19 d'abril de 2008.   
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: concurs públic.  
4. Pressupost base de licitació  
Import total: dos-cents vuitanta mil vuit-cents euros (280.800 €).  
5. Adjudicació  
a) Data: 14 de juliol de 2008.  
b) Contractista: Izasa, SA.  
c) Nacionalitat: espanyola.  
d) Import d'adjudicació: dos-cents vuitanta mil vuit-cents euros (280.800 €).  
València, 6 d'agost de 2008.- El director general de Recursos Econòmics (Decret 25/2005, de 4 de febrer, DOGV núm. 4.941): Eloy Jiménez Cantos.
Diari Oficial de la Generalitat Valenciana


Sumari del DOGV 5811, del 22-07-2008 (2008/9080)

Licitació número 9.8/8090.0017/8-00583. Arrendament de locals per a bar-cafeteria en l'estació de Gandia (València).
--------------------------------------------------------------------------------------------------------------------

### Dades del document

Número de DOGV
:   5811

Data del DOGV
:   22-07-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/9080


Data del document
:   14-07-2008

Organisme emissor
:   Renfe

Tipus de document
:   Anunci

Descriptors 

:   * Gandia
    * contracte de subministraments

Licitació número 9.8/8090.0017/8-00658. Arrendament de locals per a bar-cafeteria en l'estació de Gandia (València). [2008/9080]  
Objecte: arrendament de locals per a bar-cafeteria en l'estació de Gandia (València).  
Procediment d'adjudicació: negociat.  
Organisme de contractació: Direcció de Compres de la Direcció General de Servicis de Rodalia i Mitja Distància, avinguda de la Ciutat de Barcelona, núm. 8-2ª planta, 28809 Madrid.  
Duració del contracte: quatre (4) anys des de la data d'adjudicació. Import de la licitació: a indicar pels oferents.  
Fiança provisional: 3.000,00 €.  
Disponibilitat de documentació: els plecs de condicions particulars i annexos corresponents a esta convocatòria de licitació es troba a disposició dels interessats en l'organisme de contractació, en l'adreça anteriorment indicada (Telèfons de contacte: 614 896 042 i 067 577 551 i adreces de correu electrònic: eqismeratgirenfe.es i abarbero©renfe.es. També podran demanar-se els esmentats plecs en la Direcció d'Administració de la Gerència de Rodalia de València, c/ Xàtiva, 24, 2ª planta. València Estació del Nord, 46829 València (Telèfon de contacte: 006 294 817).  
Data límit de recepció d'ofertes: s'entregaran en mà abans de les 12.00 hores del dia 11 de setembre de 2008 en l'adreça de l'organisme de contractació anteriorment indicada.  
Pagament del present anunci: les despeses de publicació del present anunci seran a càrrec de l'adjudicatari.  
Madrid, 14 de juliol de 2008.- El director de Compres de la Direcció General de Servicis de Rodalia i Mitja Distància: Mariano de Francisco Lafuente.
Diari Oficial de la Generalitat Valenciana


Sumari del DOGV 5883, del 31-10-2008 (2008/12346)

Informació pública de l'aprovació definitiva de la modificació número 2 del Pla Parcial d'Ordenació del Polígon Industrial San Carlos.
--------------------------------------------------------------------------------------------------------------------------------------

### Dades del document

Número de DOGV
:   5883

Data del DOGV
:   31-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/12889


Data del document
:   13-10-2008

Organisme emissor
:   Ajuntament de Redován

Tipus de document
:   Informació Pública

Descriptors 

:   * Redován
    * pla d'urbanisme
    * administració local

Informació pública de l'aprovació definitiva de la modificació número 2 del Pla Parcial d'Ordenació del Polígon Industrial San Carlos. [2008/12155]  
L'Ajuntament en ple, en sessió ordinària de data 6 d'octubre de 2008, va aprovar definitivament la modificació número 2 del Pla Parcial d'Ordenació del Polígon Industrial San Carlos, que desplega el pla general del municipi de Redován.   
Cosa que es publica a l'efecte del que es disposa en l'article 104 de la Llei 16/2005, de 30 de desembre, de la Generalitat, Urbanística Valenciana.  
Redován, 13 d'octubre de 2008.- L'alcaldessa: Leticia Bas Lorenzo.
Diari Oficial de la Generalitat Valenciana


Sumari del DOGV 5737, del 08-04-2008 (2008/3257)

Informació pública del Projecte de Modificació Puntual del Pla General Transitori de Dénia referida a la unitat d'execució 12, que afecta els carrers d'Ondara, Isaac Peral i Dr. Antonio Muñoz.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5737

Data del DOGV
:   08-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/3257


Data del document
:   28-02-2008

Organisme emissor
:   Ajuntament de Dénia

Tipus de document
:   Informació Pública

Descriptors 

:   * Dénia
    * administració local
    * pla d'urbanisme

Informació pública del Projecte de Modificació Puntual del Pla General Transitori de Dénia referida a la unitat d'execució 12, que afecta els carrers d'Ondara, Isaac Peral i Dr. Antonio Muñoz. [2008/3257]  
El Ple de l'Ajuntament, en la sessió extraordinària celebrada el dia 19 de desembre de 2007, va acordar iniciar l'expedient de modificació puntual del Pla General Transitori referida a la unitat d'execució, 12, que afecta els carrers d'Ondara, Isaac Peral i Dr. Antonio Muñoz.  
A fi de desplegar l'acord, se sotmet este projecte a informació pública pel termini d'un mes, comptador des de l'endemà de la publicació d'aquest anunci en el Diari Oficial de la Comunitat Valenciana. El projecte es pot consultar a les dependències de la Gerència Municipal d'Urbanisme, situada a la Ronda de les Muralles, 42, en horari de 09.00 a 14.00 hores i, també, presentar en l'esmentat període totes les al'legacions o els suggeriments que es consideren convenients.  
Cosa que es fa pública de conformitat amb el que establix l'article 83.2.a de la Llei 16/2005, de 30 de desembre, Urbanística Valenciana.  
Dénia, 28 de febrer de 2008.- El regidor delegat d'Urbanisme: Vicent Grimalt Boronat.
Diari Oficial de la Generalitat Valenciana


Sumari del DOGV 5875, del 21-10-2008 (2008/10104)

Assumpte civil 000199/2003. Notificació a Electricidad y Montajes Argón, SL, i altres.
--------------------------------------------------------------------------------------

### Dades del document

Número de DOGV
:   5875

Data del DOGV
:   21-10-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/10602


Data del document
:   03-09-2008

Organisme emissor
:   Jutjat de Primera Instància Número 5 de València

Tipus de document
:   Edicte

Descriptors 

:   * sistema judicial

Assumpte civil 000199/2003. Notificació a Electricidad y Montajes Argón, SL, i altres. [2008/10181]  
Judici ordinari 000199/2003  
Part demandant: Mitsubishi Electric Europe BV, sucursal a Espanya  
Part demandada: Electricidad y Montajes Argón, SL, Jordi Arxe Griera i José Antonio Ropero Flores  
Sobre: ordinaris  
En el judici a què es fa referència s'ha dictat la resolució que té l'encapçalament i la part dispositiva que es diuen tot seguit:  
«Sentència número 000040/2007  
Jutge que la dicta: Juan Francisco Guerra Mora  
Lloc: València  
Data: 5 de març de 2007  
Part demandant: Mitsubishi Electric Europe BV, sucursal a Espanya  
Advocat: Rafael Martínez Megías  
Procurador: Rafael Cervero Brell  
Part demandada: Electricidad y Montajes Argón, SL, Jordi Arxe Griera i José Antonio Ropero Flores  
Objecte del judici: ordinaris  
Dispositiva  
Que estime la demanda formulada pel procurador Rafael Cerveró Brell, en representació de la companyia mercantil Mitsubishi Electric Europe, BV, sucursal a Espanya, contra la mercantil Electricidad y Montajes Argón, SL, a la qual condemne a pagar a l'actora la quantitat de 29.635,73 € amb els interessos legals. D'esta quantitat respondran directament Jordi Arxe Griera i José Antonio Ropero Flores. Tot això al mateix temps que impose als demandats el pagament de les costes causades en este procediment.  
Manera d'impugnació: mitjançant un recurs d'apel·lació davant l'Audiència Provincial de València (art. 455 LECn).  
El recurs es prepararà a través d'un escrit presentat en este Jutjat en el termini de cinc dies hàbils, comptadors des de l'endemà de la notificació, limitat a citar al resolució apel·lada, manifestant la voluntat de recórrer, amb expressió dels pronunciaments que impugna (art. 457.2 LECn).  
Esta és la sentència, que pronuncie, mane i firme».  
Atés el desconeixement de l'actual domicili o residència de la part demandada, mitjançant la provisió d'esta data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a portar a efecte la diligència de notificació de sentència.  
València, 3 de setembre de 2008.- La secretària judicial: Francisca Tomás Llavador.
Diari Oficial de la Generalitat Valenciana


Sumari del DOGV 5773, del 29-05-2008 (2008/5759)

Extracte de la convocatòria i les bases de les proves selectives per a cobrir una plaça d'administratiu.
--------------------------------------------------------------------------------------------------------

### Dades del document

Número de DOGV
:   5773

Data del DOGV
:   29-05-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/5759


Data del document
:   25-04-2008

Organisme emissor
:   Ajuntament d'Asp

Tipus de document
:   Convocatòria

Descriptors 

:   * Aspe
    * administració local
    * professió administrativa
    * concurs administratiu

Extracte de la convocatòria i les bases de les proves selectives per a cobrir una plaça d'administratiu. [2008/5759]  
En el Butlletí Oficial de la Província d'Alacant número 77, de data 23 d'abril de 2008, es publica la convocatòria i les bases de les proves selectives per a cobrir una plaça d'administratiu, grup C1, escala administració general, subescala administrativa, per mitjà d'oposició lliure.  
Amb la mateixa data d'este anunci, es remet al Boletín Oficial del Estado convocatòria per a obertura de termini de presentació de sol·licituds a tots aquells que pogueren estar interessats en esta.  
Els successius anuncis relacionats amb esta convocatòria es publicaran únicament en el Butlletí Oficial de la Província d'Alacant i al tauler d'anuncis de la corporació.  
Aspe, 25 d'abril de 2008.- L'alcaldessa: Nieves Martínez Berenguer.
Diari Oficial de la Generalitat Valenciana


Sumari del DOGV 5835, del 26-08-2008 (2008/8797)

Informació pública del pla de participació pública inclòs en l'estudi d'integració paisatgística relatiu al projecte de centre logístic i comercial d'automòbils i maquinària en el polígon 2 de Xàtiva.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5835

Data del DOGV
:   26-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/8797


Data del document
:   01-07-2008

Organisme emissor
:   Ajuntament de Xàtiva

Tipus de document
:   Informació Pública

Descriptors 

:   * Xàtiva
    * administració local
    * pla d'urbanisme

Informació pública del pla de participació pública inclòs en l'estudi d'integració paisatgística relatiu al projecte de centre logístic i comercial d'automòbils i maquinària en el polígon 2 de Xàtiva. [2008/8797]  
En virtut de la resolució d'esta Alcaldia Presidència número 448, d'1 de juliol de 2008, a la vista del document «pla de participació pública inclòs en l'estudi d'integració paisatgística relativa al projecte de centre logístic i comercial d'automòbils i maquinària en el polígon 2, parcel·les 65, 66, 67, 84, 92 i 99», presentat per la mercantil Autowagen Cortés, SL, es resol sotmetre a exposició pública, l'esmentat document, als efectes de la consulta pública, subministrament i intercanvi d'informació per part d'este Ajuntament de Xàtiva amb els grups d'interés, grups del lloc i altres interessats, amb la finalitat d'articular els mecanismes efectius de participació ciutadana en l'elaboració dels instruments de paisatge.  
La informació pública es realitza per un període d'un mes, a partir de la publicació en el Diari Oficial de la Comunitat Valenciana. Durant este termini es podrà consultar l'expedient en l'Oficina Tècnica de l'Ajuntament de Xàtiva, els dimarts i divendres de 10.00 a 14.00 hores, dies d'atenció al públic. Les al·legacions, suggeriments i qualsevol altres documents, es presentaran en este Ajuntament per registre d'entrada o informàticament. La pàgina web on s'hi pot consultar este és la següent: http://www.ayto-xativa.org  
Xàtiva, 1 de juliol de 2008.- L'alcalde: Alfonso Rus Terol.
Diari Oficial de la Generalitat Valenciana


Sumari del DOGV 5874, del 20-10-2008 (2008/10227)

Informació pública de la baixa i la devolució de fiança de la procuradora Concepción Teschendorff Cerezo. Expedient governatiu número 11/1983.
----------------------------------------------------------------------------------------------------------------------------------------------

### Dades del document

Número de DOGV
:   5874

Data del DOGV
:   20-10-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/10381


Data del document
:   09-09-2008

Organisme emissor
:   Tribunal Superior de Justícia de la Comunitat Valenciana

Tipus de document
:   Informació Pública

Descriptors 

:   * sistema judicial

Informació pública de la baixa i la devolució de fiança de la procuradora Concepción Teschendorff Cerezo. Expedient governatiu número 11/1983. [2008/10797]  
Perquè així ho ha acordat el president d'este Tribunal Superior de Justícia en l'expedient governatiu número 11/1983 referent a la procuradora Concepción Teschendorff Cerezo, es fa saber que en compliment del que disposa l'article 25 i següents de l'Estatut General dels Procuradors dels Tribunals, i exercit al partit judicial de València; se n'anuncia la baixa, i amb la finalitat de tornar la fiança constituïda al seua dia, s'obri un termini de sis mesos des de la publicació d'este anunci, a l'efecte de reclamacions.  
València, 9 de setembre 2008.- El secretari de Govern: Jesús Olarte Madero.